b'\n_START_ARTICLE_\nElektrum\n_START_PARAGRAPH_\nElektrum on kullan ja hopean metalliseos, jonka hopeapitoisuus on 20\xe2\x80\x9335 prosenttia. Luonnossa esiintyv\xc3\xa4ss\xc3\xa4 elektrumissa esiintyy yleens\xc3\xa4 my\xc3\xb6s kuparia, rautaa, palladiumia, vismuttia ja joskus joitain muitakin metalleja. Elektrumin v\xc3\xa4ri vaihtelee sen hopeapitoisuudesta riippuen valkokultaisesta messinkiseen._NEWLINE_Elektrumista tehtiin varhaisimmat tunnetut l\xc3\xa4ntisen maailman kolikot. Metalliseoksen t\xc3\xa4rkein l\xc3\xa4hde muinaisina aikoina oli Lyydia, jossa sit\xc3\xa4 l\xc3\xb6ytyi Paktolusjoelta._NEWLINE_Nimi on yleisess\xc3\xa4 k\xc3\xa4yt\xc3\xb6ss\xc3\xa4, mutta virallisesti elektrumia ei ole hyv\xc3\xa4ksytty omaksi mineraalilajikseen.'